ცა ეცემა მათ თავზე (ასტერიქსი)
„ცა ეცემა მათ თავზე“ (ფრანგ. „Le ciel lui tombe sur la tête“) — რიგით 33-ე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი და მხატვარია ალბერ უდერზო. კომიქსი გამოიცა 2005 წლის 14 ოქტომბერს. უდერზოს თქმით, ეს გამოცემა უოლტ დისნეის ეძღვნება, რომელმაც მასზე ყველაზე დიდი გავლენა მოახდინა. ეს გამოცემა ასევე გამოირჩევა იმით, რომ მასში უცხოპლანეტელები ჩნდებიან.